### Beslutninger:

Tilbagesendes Magistratsafdelingen for Børn og Unge med bemærkning, at byrådet i sit møde den 22. juni 2022 har vedtaget Magistratens indstilling i overensstemmelse med erklæring fra Børn og Unge-udvalget af 15. juni 2022.

Venstres, Nye Borgliges og Dansk Folkepartis byrådsgrupper kunne ikke tiltræde indstillingen.

Ændringsforslaget fra Enhedslisten de Rød-Grønnes byrådsgruppe af 20. juni 2022 blev ikke tiltrådt.

###

Handleplan med forpligtende grundprincipper for arbejdet med børn med dansk som andetsprog i [adresse].

### Resume

Hvert femte barn i [adresse] har dansk som andetsprog (DSA). Trods målrettede tiltag er det fortsat en udfordring at løfte deres danske sprog, så de får samme muligheder som andre børn og unge. Det kan få betydning for deres trivsel, læring og udvikling og deres mulighed for at udfolde deres potentiale. Byrådet har derfor i forliget om budget 2021 og budget 2022 bedt om henholdsvis en kvalitativ undersøgelse af DSA-området og en handleplan.

Det foreslås med indstillingen, at byrådet vedtager forpligtende grundprincipper for DSA-området. Grundprincipperne skal sætte retning for arbejdet og for realiseringen af anbefalinger i DSA-rapporten. Samtidig retter vedtagelsen opmærksomhed på området, og ledere og medarbejdere får et ansvar for, og en opgave med, at praktisere grundprincipperne. Børn og Unge arbejder systematisk med at kvalificere omsætningen lokalt, og der følges op med både kvalitative og kvantitative data med afsæt i principbaseret evaluering.

### Beslutningspunkter

Det indstilles:

At 1) byrådet vedtager forpligtende grundprincipper for arbejdet med dansk som andetsprog i [adresse].

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 16-05-2022

Tim Mathiesen:

Fremsendes til [adresse] med bemærkning, at Magistraten i mødet den 16. maj 2022 anbefaler, at byrådet tiltræder Magistratsafdelingen for Børn og Unges indstilling af 25. april 2022.

Rådmand Åbjørn Thorsen og rådmand Øvli Thygesen tog forbehold.

Hans Johansen kan ikke tiltræde.

Spørgsmål om ”READ” og om ”dobbelt halvsprogethed” belyses i notat til byrådsbehandlingen. Desuden laves en talmæssig belysning  af elever med ikke alderssvarende dansk.

Udvalg: [adresse]

Dato: 25-05-2022

Tim Mathiesen:

Fremsendes til Børn og Unge-udvalget til behandling i henhold til beslutning i byrådets møde den 25. maj 2022.

Udvalg: Børn- og Unge-udvalget

Dato: 02-06-2022

Tim Mathiesen:

Færdigbehandles på næste udvalgsmøde.

Udvalg: Børn- og Unge-udvalget

Dato: 15-06-2022

Tim Mathiesen:

Birthe Holst, Ella Steffensen og Helle Schultz kunne tiltræde indstillingen.

Lærke Sørensen og Mahad Holger Mathiasen tog forbehold for drøftelse i byrådsgruppen.

Ane Skov og Sabine Jensen var forhindret i at deltage i udvalgets behandling af sagen.